1987R2723 — DA — 01.01.2007 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

▼M1

Kommissionens forordning (EØF) nr. 2723/87

af 10. september 1987

om særlige gennemførelsesbestemmelser til ordningen for eksportrestitutioner for kom, der udføres i form af makaroni, spaghetti og lignende varer henhørende under pos. 1902 11 00 og 1902 19 i Den Kombinerede Nomenklatur

▼B

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn ( 1 ), senest ændret ved forordning (EØF) nr. 1900/87 ( 2 ), særlig artikel 16, stk. 6, og artikel 24,

under henvisning til Rådets forordning (EØF) nr. 2746/75 af 29. oktober 1975 om almindelige regler for ydelse af eksportrestitutioner for korn og om kriterierne for restitutionsbeløbets fastsættelse ( 3 ), særlig artikel 8, stk. 2, andet afsnit, og stk. 3, og

ud fra følgende betragtninger:

Kommissionens forordning (EØF) nr. 2730/79 ( 4 ), senest ændret ved forordning (EØF) nr. 1180/87 ( 5 ), indeholder de fælles gennemførelsesbestemmelser for eksportrestitutioner for landbrugsprodukter;

i artikel 4, stk. 7, i Rådets forordning (EØF) nr. 3035/80 ( 6 ), senest ændret ved forordning (EØF) nr. 2223/86 ( 7 ), er der åbnet mulighed for at differentiere restitutionen for varer, der henhører under pos. 19.03 i den fælles toldtarif, alt efter bestemmelsesstedet;

i forbindelse med den fælles handelspolitik er det fastsat, at der fra den 1. oktober 1987 foretages en differentiering for udførsler af nævnte varer til USA;

i artikel 21 i forordning (EØF) nr. 2730/79 er det fastsat, at den del af restitutionen, der udbetales, så snart produktet har forladt Fællesskabets geografiske område, beregnes på basis af restitutionens laveste sats; denne bestemmelse kan genere udførslen af makaroni, spaghetti og lignende varer henhørende under pos. 19.03 i den fælles toldtarif til andre bestemmelsessteder end USA; denne regel bør derfor fraviges;

begrebet laveste restitutionssats figurerer endvidere i Rådets forordning (EØF) nr. 565/80 ( 8 );

det er derfor nødvendigt at fastsætte gennemførelsesbestemmelser for ordningen for restitutioner for at undgå en uhensigtsmæssig forøgelse af den administrative kontrol; visse bestemmelser, der er fastsat i forordning (EØF) nr. 2730/79, bør fragives i denne forbindelse;

det er hensigtsmæssigt som følge af beslutninger i forbindelse med den fælles handelspolitik at fastsætte, at makaroni, spaghetti og lignende varer, der henhører under pos. 19.03 i den fælles toldtarif, og som udføres til USA, ledsages enten af en licens med angivelse af, at de udføres i forbindelse med ordningen for aktiv forædling, eller af en licens med angivelse af, at de er omfattet af en restitutionssats, der gælder for udførsel til USA af de kornbasisprodukter, der er anvendt ved deres fremstilling; nævnte makaroni, spaghetti og lignende varer kan fremstilles af kornbasisprodukter, der dels er underlagt en ordning for aktiv forædling, og som dels befinder sig i en af de i traktatens artikel 9, stk. 2, omhandlede situationer; i forbindelse hermed bør det fastsættes, at en og samme mængde makaroni, spaghetti og lignende varer, der udføres til USA, kun kan ledsages af en enkelt af de nævnte licenser;

for at sikre en korrekt forvaltning af ordningen er det nødvendigt, at medlemsstaternes kompetente myndigheder meddeler Kommissionen de nødvendige statistiske oplysninger;

de i denne forordning fastsatte foranstaltninger er i overensstemmmelse med udtalelse fra Forvaltningskomitéen for Korn —

UDSTEDT FØLGENDE FORORDNING: